Ұ Й Ғ А Р Ы М

21 тамыз 2015 жыл Бақанас селосы

Алматы облысы Балқаш аудандық сотының судьясы М. төрағалық етуімен, хатшылыққа Д. ала отырып, кәсіби емес медиатор Ұ.Несіпбайдың, талапкер К., жауапкер С. қатысуларымен сот ғимаратында ашық сот отырысында талапкер К. жауапкер С. дүние мүлік бөлу туралы арызын қарап,

А Н Ы Қ Т А Ғ А Н Ы:

Талапкер К. өзінің талап арызында 28 сәуір 2012 жылдан бастап заңды некеде тұрғандарын. Осы некеден араларында 02.04.2012 жылы туылған Е. атты баллары бар екенін. Мінездері жараспағандықтан қазіргі таңда заңды түрде ажырасқандықтандырын айтып. Осы некеде тұрған уақыттағы ортақ дүние-мүлік бөлу туралы арыз бергенін, яғни ортақ бөліске түсетін «Toyota Land Cruser Prado» автокөлігін 2 814 870 теңгеге бағалап өндіріп беруді сұрады.

Істі қарау барысында тараптар медиация тәртібімен дауды шешу туралы келісімге келіп, сотқа медиация туралы шартты тапсырды. Соған байланысты 04 тамыз 2015 жылы сот ұйғарымымен іс жүргізу медиация тоқтағанға дейін тоқтатыла тұрады.

Қазіргі уақытта медиация тоқтатылды, тараптар медиация өткізу барысында дауды реттеу туралы медиациялық келісімге келіп, дауды реттеу туралы медиациялық келісім тапсырды. Олар оны бекітуді және іс жүргізуді тоқтатуды сұрады.

Дауды реттеу туралы медиациялық келісімді тараптар мынадай шарттар бойынша жасады: жауапкер С. талапкер К. пайдасына 1 000 000/бір миллион/ теңгені осы 2015 жылдың қыркүйек айының 04-жұлдызына дейін беретіні туралы көрсетілген.

Тараптар жасасқан және олардың қолдары қойылған дауды реттеу туралы келісім шарттары көрініс тапқан және сот отырысының хаттамасына енгізілген.

Қазақстан Республикасының «Медиация» туралы заңының 27- бабының 5-тармағына сәйкес дауды реттеу туралы келісімді сот Қазақстан Республикасы Азаматтық іс жүргізу кодексінде көзделген тәртіппен бекітеді. Бұл ретте төленген мемелекеттік баж АІЖК көзделген тәртіппен төлеушіге қайтарылуға тиіс.

Қазақстан Республикасы Азаматтық іс жүргізу Кодексінің 247- бабы 4-1 тармағына сәйкес тараптар дауды медиация тәртібімен реттеу туралы келісім жасаса және оны сот бекітсе сот іс бойынша іс жүргізуді қысқартады.

Дауларды (дау-шараларды) реттеу туралы келісімді бекіту және іс бойынша іс жүргізуді тоқтатудың салдары жайында тараптарға түсіндірілді. Тараптар жасасқан даулады (дау-шараларды) реттеу туралы келісім заңға қарама-қайшы емес екенін, кімде кімнің болсын бостандығы мен заңды мүдделерін бұзбайтынын ескере отырып, ол соттың бекітуіне, іс бойынша іс жүргізу қысқартуына жатады.

Осы аталған мән-жайлар негізінде және Қазақстан Республикасы Азаматтық іс жүргізу Кодексінің 173-1 -173-4, 247,248,251 баптарын басшылыққа ала отырып, судья

Ұ Й Ғ А Р Ы М Е Т Т І:

Медиация рәсімінде тараптар төмендегі: жауапкер С. пен талап қоюшы К. арасындағы жасалған бітігершілік келісім төмендегідей мазмұнда бекітілсін.яғни,

-Жауапкер С. талапкер К. пайдасына 1 000 000/бір миллион/ теңгені осы 2015 жылдың қыркүйек айының 04-жұлдызына дейін беретіні туралы міндеттенеді.

-Талапкер К. жауапкер С. ұсынысымен келісетінін.

К. талабы бойынша азаматтық іс жүргізу бітімгершілік келсімінің жасалуына байланысты қысқартылсын.

К. жауапкер С. дүние мүлік бөлу туралы талабы бойынша азаматтық іс жүргізу талапкердің талаптан бас тартуына байланысты қысқартылсын.

Талапкер К. 28 000 /жиырма сегіз мың/ тенге мөлшерінде төленген мемелекеттік бажы талапкерге қайтарылсын.

Іс бойынша іс жүргізу қысқартылсын.

Ұйғарымға АІЖК 334,335-бабтары талаптарын сақтай отырып, көшірмесі қолға тапсырылған күннен бастап 15 күннің ішінде Балқаш аудандық соты арқылы Алматы обылыстық сотының аппеляциялық сот алқасына шағымдануға (немесе) наразылық білдіруге болады.

Судья /қолы/

Көшірмесі дұрыс:

Судья